
Deftera Siyasî a PDKÎ daxuyaniyek 
derheq bûyerên bajarê Banê de be- 

lav kir 


D erheqê şer û pevçûnên bajarê Banê, Deftera Siyasî a Partiya De- 

mokrat a Kurdistana îranê, daxuyaniyek belav kiriye, ku di vê dax- 
uyaniyê de, tevî bilindnirxandina helwêsta cesûrane a xelkê bajarê Banê 
û derdora wê, dawxaza hevhelwêstiya civatên xelkê Kurdistanê hatiye 
kirin. 


Baj ar îradeya xwe selimand 

Em hemû 


Deqa daxuyaniyê bi vî awayî ye: 

Serkut û kuştina sîstematîk û bi bemame ya kasibkarên gund û bajarên ser 
sînor yên Kurdistanê, ji aliyê komara Îslamî a îranê ve, di heyama çend salên 
derbazbûyî de, beşeke veneqetiyayî bûye ji siyasetên wê rejîmê, ku roj bi rojê 
berfirehtir dibe, û canê hemwelatiyên zehmetkêş û kasibkaran dike armanc. 


Tenê di heyama kêmtir ji salekê de, dehan kasibkar bûne qurbaniyê siyasetên 
serkutkerane, û herwiha hejarhêştina hemwelatiyên Kurdistanê ji aliyê ko- 
mara Îslamî a îranê ve. Di doma rewşa kuştin û êrîşkirina bo ser kasibkarên 
deverên sînorî yên kurdistanê, û di rêkevta 4'ê îlona 2017'an de, du kasibkar 
bi navên “Qadir Behramî” temen 45 salî xelkê gundê “Vizmelle” û “Heyder 
Ferecî” temen 21 salî xelkê gundê “Şeşe” a ser bi bajarê Banê jiyana wan jê 
hate standin. 


»»* 




kolber in 



P iştî vê ku roja 13' ê Xermana 1396' an (4'ê îlonê) du kolberên kurd xelkê bajarê Banê, bi navên Hey- 
der Ferecî temen 21 salî xelkê gundê “Şeşe”, û Qadir Behramî temen 45 salî xelkê gundê “Vizmelle” 
ketin ber destrêja gulleyên hêzên leşkerî yên rejîma îranê, xelkê bajarê Banê li Rojhilata Kurdistanê li 
dijî vê kiryara hovane ya rejîma îranê, serî hildan. 


Malbatên her du kolberên Kurd yên ku hatine kuştin, fermandarê bajarê Banê wekî sebebkarê serekî yê vê 
bûyerê dizanin, û dibêjin ku teqekirin li wan kolberan li ser biryara Mihemed Felahî fermandarê bajarê Banê 
bûye.Li ser vê bingehê bû, ku roja borî xelkê cesûr ê Banê bi dar û keviran êrîşî ser fermandariya bajarê Banê 
kirin, û pêpikên rejîmê di vî bajarî de lerizandin. Rejîmê jî di hember de hawara xwe bire »»» Dom R:2 

Armanca îranê, mijûlkirina 

R oja 14'ê Xermanana sala 

1396'an, roja eşkerekirina kerb 
û bêzariya xelkê mafxwaz ê Banê 
li dijî stem û bêdadiyê û sivikatiya 
sîstematîk li hemberî Kurd ji aliyê 
rejîma Tehranê ve bû. Roja pêştir di 
dema şefeqeke rohn û bi berçavê rojê, 
hêza çekmepoş a pasdarên rejîma 
îranê teqe li kolberan kirin, ew kol- 
berên ku bar hilnegirtibûn, û bi destên 
betal, û bêhêvî ji birina pariyeke nan 
bo ser sivka (sifreya) zarokên xwe, 
vedigeriyane mal. Du kolber hatin 
kuştin û pasdarên terorîst xwîn birin 
ser sifreya zarokên van kolberan. 

Eva yekem sivikatî û stem nebû, û 
mixabin ya dawiyê jî nabe, lê stem- 
karî ew qas rohn û zelal e, ku xwîna 
xelkê keland, û di kiryareke medenî û 
aştîxwazane de, bajar daxistin, û çûne 
pêşberî fermandariyê, da ku daxwaza 
dadperweriyê bikin. 

Lê her cure kiryareke mafxwazane, ji 
aliyê rejîma îranê ve, wekî gefek li ser 
ewlehiya wê ya lerzok tê dîtin, lewra 
dubare bi gulleyan bersiva xelkê da. 
Heya niha bas ji kuştin û birîndarbû- 
na nêzî 20 kesî ji xelkê Banê tê kirin, 
û hejmara destbiserkiriyan jî rohn û 
zelal nine. 

Ew helwesta bajarê Bane bi hinek 
deskarî û bi hinek anîn û birina vir û 
wir de, em dikarin wekî riha zal bi ser 
bajarên Kurdistanê de bidin nasandin. 
Bi vê watayê ku rewşa civakî û siyasî 
û aborî û rewşa derûnî ya Kurdistani- 
yan bi giştî di asteke weha de ye. 

Ji vir ve bi awayekî giştî em dibêjin, 
bajar avis e bi eşkerekirina bêzariyê 
di hemberî hemû kiryarên rejîmê de, 
û dixwaze ku vîn û îradeya xwe bise- 
limîne. Bajar nasekine, û ketiye nava 
liv û tevgerê de, û ser teqînê ye, ew jî 
ji xwe re nine, belkû derbazbûyek ji 
xebata xwe û xortên xwe û bi sedan 
sivikatiyên stemkaran ceribandiye, û 
niha êdî bajar dixwaze li çarçoveya 
Rasanê de rabe ser xwe. 


»»» Doma daxuyaniya 
Deftera Siyasî 

Li hember vê tawana rejîma Îslamî, 
xelkê bihelwêst û bêzarbûyî yên 
bajarê Banê û derdorê, ku pêştir jî 
berbirûyê zilm û zordarî û serkutê ji 
aliyê hêzên rejîmê ve bûne, dijayetiya 
xwe anîn ziman, û di roja derbazbûyî 
de û îro jî (4 û 5'ê îlonê) ner- 
azîbûnên giştî rê xistin, û di civîneke 
berfireh de, û bi helwêsteke netirsane, 
êrîşî ser navenda deshilata rejîmê, li 
bajarê Banê de kirin, û binkeya fer- 
mandariyê kirin armanc, û ji aliyekî 
din ve bi daxistina dukan û bazaran 
nerazîbûna xwe li hember vê bûyera 
dilgiran anîne ziman. 


»»» Doma nûçeya 
manşêtê 

ber tundûtîjiyê û teqekirina li xelkê 
medenî, ku di encamê de, çendîn 
kes birîndar bûn. Xelkê nerazî di vî 
bajarî de, trombêleke fermandariyê 
şewitandin, û hejmarek ji xelkê nerazî 
jî çûne nava avahiya fermandariyê de. 

Di encamê de ji bilî birîndarkirina 
çendîn kesan ji aliyê hêzên rejîmê ve, 
çendîn kes jî hatin destbiserkirin. Re- 
jîmê hêzeke zaf li dijî xelkê medenî 
anîbû nava bajar û derdorê, û hilîkop- 
ter jî li ser esmanê vî bajarî çavdêriya 
rewşê dikir. 

PDKÎ bi weşandina daxuyaniyekê 
piştgiriya xwe ji xelkê Banê rage- 
hand, ku di beşeke vê daxuyaniyê 
de hatibû: “Em tevî şermezarkirina 
kiryara dijîgeliyane ya rejîmê di kurd- 
istanê de, li hember kasibkarên Kurd, 
em vê hereketa azayane ya îro û duh 
a xelkê bihelwêst yê bajarê Banê û 
derdorê bilind dinirxînin, û daxwaz ji 
hemû tex û çînên civaka Kurdistanê 


Hewceyî basê ye ku, şer û pevçûn di 
navbera hêzên serkutker yên rejîmê 
û komên hemwelatiyên bajarê Bane 
heta dema amadekirina vê ragehand- 
inê jî, her berdewam e, û herwiha li 
gora zanyariyan rejîmê hêzekî zef ji 
bajarên derdorê ve ber bi wî bajarî 
şandine, û hikûmet nizamiyeke tewaw 
(rewşa awarte) li ser bajar de zal e, 
û hejimarek ji xwenîşanderan hatine 
binçavkirin. 

Em tevî şermezarkirina kiryara 
dijîgeliyane ya rejîmê di kurdistanê 
de, li hember kasibkarên Kurd, û ev 
hereketa azayane ya îro û duh a xelkê 
bihelwêst yê bajarê Banê û derdorê 
bilind radigirin, û daxwaz ji hemû 


dikin, ku yekrêz û yekhelwêst bin, û 
dengê xwe bixine kêlega hereketên 
wiha de, û bi hevxebatî û yekîtiyeke 
bihêz ve, berbirûyê siyasetên serkut- 
kerane ên rejîmê bibin. Di dawiyê 
de, piştevaniya xwe ji bo vê hereketa 
bivêrane û şoreşgerane a xelkê bajarê 
Banê û yên derdorê radigehînin, 
hereketek ku wekî remz û nîşana 
girêdana xebata çiya û bajar tê hes- 
ibandin“. 

Ji aliyekî din ve RMMK'ê jî bi 
weşandina daxuyaniyekê ragehand 
ku serederiya hêzên rejîmê digel 
hevwelatiyên Bane, binpêkirina mafê 
mirovan û kiryareke nemirovane û 
neberpirsane ye. 

Di hemberî vê nerazîbûna xelkê Banê, 
nûnerê henga sînorî ragehandiye ku 
hebûna hizbên Kurdî ên dijberî îranê 
li ser sînoran, bûye sedema vê ku 
hêzên leşkerî xelkê bidin ber gul- 
leyan. Ew hêcetanîna wî nûnerî di 
demekê de ye, ku eva yekem car nine 
ku kolber bibin armanca gulleyên ras 
terast ên hêzên rejîmê, û ew hêcetanîn 


tex û çînên civaka Kurdistanê dikin, 
ku yekrêz û yekhelwêst bin, û dengê 
xwe bixine kêlega hereketên wiha de, 
û bi hevxebatî û yekîtiyeke bihêz ve, 
berbirûyê siyasetên serkutkerane ên 
rejîmê bibin. 

Di dawiyê de, piştevaniya xwe ji bo 
vê hereketa bivêrane û şoreşgerane 
a xelkê bajarê Banê û yên derdorê 
radigehînin, hereketek ku wekî remz 
û nîşana girêdana xebata çiya û bajar 
tê hesibandin. 

Partiya Demokrata Kurdsitana 
îranê 

Deftera Siyasî 
5'ê îlona 2017'an 


jî tenê bona xapandina xelkê ji aliyekî 
û tawanbarnîşandana PDKÎ û hêzên 
din ji aliyekî din ve ye. 

Kuştina berfireh a kolberan di halekî 
de ye ku, di demên derbazbûyî de jî, 
cêhgirê siyasî û ewlehî û civakî yê 
parêzgeha Sine ragehandibû ku: “Bi 
eşkereyî dikarim bêjim ku di dema 
hatine ser kar a dewleta “tedbîr” û 
“omîd” heta niha, tenê yek kolber 
jî li ser sînorên kurdistanê nehatine 
kuştin, yan jî birîndarkirin. 

Heta niha tu kesayetiyekî hiquqî û 
heqîqî, derheqê teqekirina rasterast 
a li kolber yan jî kasbkarên li ser 
sînorên kurdistanê, lêpirsîn jê nehati- 
ye kirin, û dosiyeya dadwerî (qezayî) 
ya kesên birîndar yan jî kesên ku 
jiyana xwe ji dest dane, bi maneya 
“parastina sînoran”, negihîştiye 
encameke rohn û zelal. Mam Qadir 
Behramî xêzandar û xadiyê 4 zarokan 
bû. Ev du kolberên Kurd li nêzî gundê 
Hengejale a ser sînorê bajarê Banê, 
ketne ber destrêja gulleyên hêzên 
rejîma îranê. 


Yekem, bajar radibe, û bo rabûn û serkevtinê jî, dibe rêkxerî û rênimayî bo diyarîkirina riya gihîştina bi peravê azadiyê hebe, 
û bajar daxwaz dike ku rêkxirawên siyasî û xebatkar rênîşander bin. Di vê veguhastina qonaxa ber bi rabûnê de, hekî rêkxiraw 
di asta çavnihêriya bajar de nebin, bajar li benda wan namîne, yan wê riya xwe bibîne, û rêberên xwe berhem bîne, yan jî ew 
rabûn wê bê jirêderxistin. Ew yek hişdariyeke bo hemû xebatkarên rasteqîne. 

Duyem, bajar bi hemû awayekî aştîxwazane daxwaz û mafên xwe aniye ber bas, û heya daxwaza kolberî û mandîbûnê jî bi 
gulle bersivandiye. Rejîma Komara Îslamî her cure kiryarekê di Kurdistanê de siyasî dibîne, ewlehiya lerzok ya rejîmê jî bi van 
kiryaran tê selimandin. 

Jiber ku rejîmeke cihgirtî hemû hûrdekariyên jiyanê jî nake siyasî, lê dema ku nanê kolberiyê jî dibe siyasî, û Spaha Pasdaran 
ji tirsa Kurdistanê teqê li wan dike, diyar e ku ew rejîma heya çi qasî lerzok e. 

Gulleyên rejîmê ku di hemû dem û kiryar û bûyerekê de, deng jê tê, û xelkê dipêke, êdî ji aliyê xelkê ve nahê tab û tehemulki- 
rin, û rojekê bajar wê bigihîje vê biryarê ku êdî dibe dest bo çekê bibe, û di nava dilê bajar de, koşka lerzok ya Cemaranê bike 


Di vir de du tişt girîng in: 


armanc. 

Komara Îslamî berev daşikanê 




Mistefa Hicrî 

S iyaseta Komara Îslamî her ji dest- 
pêka avabûnê ve şandina şoreşê 
bo derve bûye, ku ew jî tê wateya 
zêdexwaziyê, û di hemû vê heyamê 
de vê rejîmê kar kiriye bo pêşvebirina 
vê siyasetê, û di gellek biyavan de 
jî serkevtî bûye, û ew serkevtin jî 
hemû li ber vê nebûye ku avaker û 
birêveberên wê kesên gellek şareza û 
hilkevtî û bêhempa bûne, belkû gellek 
zêdetir li ber hinek valahiyan, di van 
navçeyan û mifahwergirtina ji wan 
betaliyan bo berjewendiya xwe bûye. 
Rûxandina hikûmeta Taliban di Efx- 
anistanê ji aliyê Amerîkayê ve, rûxana 
hikûmeta BeTs li Bexdayê wekî du 
dijminên bihêz ên îranê di navçeyê de, 
û xwedûrkirina Eebistanê ji destêw- 
erdana di îraqê de, û bicihhêlana wê 
bo îranê, piştî êrîşa Sedam bo ser 
Kowêytê, û lawaziya hikûmeta naven- 
dî ya Sûriyê, û meydandariya wan di 
şerê li Sûriye û îraqê, û pêkhatina van 
valahiyan bû ku ew derfet bo rejîmê 
pêk anîn, ku bixwe hewlek bo pêkanî- 
na van derfetan dabe, û ji hemiyan 
girîngtir siyaseta derve ya Amerîkayê 
di dema serokatiya Obama bi taybetî 
di heyama çar salên dewra duyem de, 
bi pêşgirtina siyaseta sazana digel re- 
jîmê, û gihandina encamê ya gotûbê- 
jan ya welatên 5+1 bi vê hêviyê ku ew 
siyaset dibe sedema guherîna siyaseta 
rejîmê, û îranê ji vê siyasetê gellek 
mifah wergirt, û deshilat û nifûza xwe 
di vê navçeyê de zêde kir. 

Lê di şeş mehên dawiyê de, û piştî 
ku “Trump” hate ser kar, guherîneke 
kûr di siyaseta Amerîka û welatên 
navçeyê de li dijî berjewendî û 
pêşrewiyên Komara Îslamî pêk hat, ku 
bû sedema aloizbûna xewnên rejîmê. 

Ew guherînên kûr çi ne? 

Yekem: Guherîn di siyas- 

eta Amerîkayê ên niha de, pêk tê ji 

guherîna siyaseta rejîmê li serdema 


Obama, berev guherîna rejîmê li ser- 
dema “Trump” de. 

Herçend dariştina siyaseta Amerîkayê 
derheq bi îranê biryar e di dawiya 
vê sala zayînî de tewaw be, lê ji niha 
ve em dikarin bêjin ku siyaseta nû li 
ser guherîna rejîmê yan aliyê kêm, li 
ser daketina rejîmê ji serberedayiyên 
xwe di navçê û çavdêrîkirina tund 
dadirêje. 

Niha Bercam (1) astengek e li ser 
riya zextxistina zêdetir ya Amerîkayê 
li dijî îranê, ji ber ku heya niha 
Ajansa Etomî ragehandiye ku îran, bi 
rêkevtinê pêbend bûye, Amerîka di 
vê rewşê de, naxwaze ku ji aliyê xwe 
ve became hiloşîne, li ber alîkariyên 
Ewropî, lewra dixwazin ku îran li 
jêr zexta zor de, bixwe rêkevtinê 
hilweşîne. Bo vê mebestê zexta li ser 
îranê roj bi roj zêdetir dibe, û Bab 
Kurkir serokê Komîteya Pêwendiyên 
Derve a SINA'yê dibêje ku: “Hekî 
em rêkevtina etomî bi tundî jî bi rê ve 
bibin, û ji îranê jî me ew yek bivêt, 
renge îran li jêr vê zextê de, pêbend 
nebe bi rêkevtinê, wê demê eva ew in 
(îran e) ku rêkevtin têk daye. Komara 
Îslamî jî bi domandina siyasetên xwe 
ên şaş rewşeke baş bo zextranîna 
Amerîkayê pêk anî, ku zextê bixe ser 
îranê. 

Spaha Pasdaran roja 18'ê Hezîrana 
2017 çendîn mûşek avêtin Dêrel- 
zorê li Sûriyê, û roja 4'ê Tîrmehê 
mûşekeke balistîk taqî kir, û 29'ê 
Tîrmehê jî, mûşekek sîmorx avête 
valahiya esman. Piştî van mûşek avê- 
tinan, Amerîka ne tenê her komeke 
gemaroyan xiste ser îranê, ku ya herî 
girîng xistina Spaha Pasdaran e bo 
nav rîzbenda terorê de, belkû niha 
daxwazê dikin ku dibe hinek ji naven- 
dên îranê lêgerînê tê de pêk bînin, ku 
di nava wan de, çek û mûşekên îranê 
hene, rejîmê ew daxwaz bi tundî ret 
kiriye. Kurkir dibêj: Hekî îran îzna 
lêgerîna van navendan nede, wê demê 
mecala hewce pêk tê. 

Niha hejmareke berçav ji deshilat- 
darên dewleta “Trump” ji wan kesan 
pêk tînin, ku bi awayekî cidî daxwa- 
zkarê guherîna rejîma îranê ne, û her 
du hizbên Komarîxwaz û Demokrat 
jî di kongireyê de bona zextxistina 
ser rejîmê û paşekêşekirina bi rejîmê 
hevboçûn in. 

Duyem: Astengî û guherînkariyên 
pêşberî rejîma îranê di navçeyê de 

Komara Îslamî têçûyeke zaf da, da ku 
bikare hîlala Şî'e ku pêk tê ji zeliqa- 


ndina Tehranê bi behra Medîterane 
ji riya Bexda, Dîmeşq û Beyrûtê 
ve, tewaw bike, lê Amerîkayê bi 
lihevkirina digel Rûsiyê, ew pîlana 
rejîmê pûç kir, di vê sazanê de, ew du 
mezinhêz ji başûr û başûra rojavaya 
Sûriyê, navçeya aram û bê şer pêk 
anîn, ku Amerîka îdare dike. Lavrov 
di gotûbêjekê de, bas ji pêkanîna du 
navçeyên din ên bi vî rengî kir, ku 
di vê sazanê de rejîma îranê piştguh 
ve avêtin. îranê pêştir dixwast ku di 
vê navçeyê de, cihgir be, û ew cih bi 
başûra Lubnanê ve girê bide, û metir- 
siyeke din li ser Îsraîlê pêk bîne. 

Ji wê demê ve ku “Trump” hatiye 
ser kar, berevajiyê dewleta Obama bi 
dehan binkeyên leşkerî û çar firokex- 
ane li Sûriyê ava kirine. Sînorê îraq 
û Sûriye xistiye bin çavdêriya xwe 
de, û kontrola vê sînorê astenga herî 
mezin bo hîlala Şî'eya îranê pêk tîne, 
û roj bi rojê zêdetir fişarê bo îranê 
tîne ku wê ji Sûriyê derxînin.Hinek ji 
çavdêrên siyasî ser vê bawer- 
iyê ne ku li egera şerê îran û 
Amerîkayê ew şer ji Sûriyê ve 
dest pê dike. 

Hekî di destpêka şerê Sûriyê 
û di encamê de jî, nemana 
deshilata navendî ya Sûriyê bi 
ser piraniya beşên axa Sûriyê, 
valahiyeke mezin ya deshilatê di vî 
welatî de pêk hat, û Komara Îslamî bû 
girîngtirîn deshilat li wir de, û bi dilê 
xwe, li wir reftar dikir, lê bi hatina 
Rûsiyê û piştre jî Amerîka û piştre jî 
bi hilbijartina “Trump” wekî serkom- 
ar, rejîma Komara Îslamî ya îranê roj 
bi rojê zêdetir hate piştguhxistin. Niha 
ew welatên di Sûriyê de, biryarder in, 
li gora girînigiyê pêk tên ji Rûsiye, 
Amerîka, Îsraîl û Tirkiye. Di nava 
van welatan de, xeynî Rûsiyê her sê 
welatên din li dijî hejmonî û deshilata 
îranê ne, û Îsraîl û Amerîkayê çendîn 


carî bi awayekî eşkere ragehandine 
ku îran dibe li Sûriyê here derve, û 
guman tê de nine ku Rûsiye jî bo 
parastina berjewendiya xwe di Sûriyê 
de, û nêzîkbûna bi Amerîka û Îsraîl 
û Tirkiyê, hertim amade ye ku dev ji 
îranê berde, û bi taybetî opozisyona 
Beşar Esed û Erebistanê ku bi tundî 
li dijî îranê ne. Bi vê pêkê, îran di 
Sûriyê de dikeve qeraxê, û nîşaneyên 
wê piştguhxistin û daşikandinê her 
niha xûya dibe. 

Li îraqê 

Piştî paşekêşeya hêzên Amerîkayê 
ji îraqê heya heyamekê berî niha ew 
welat zêdetir meydana cilîdanê ya 
îranê bûye, bi taybetî piştî dagîrki- 
rina beşek ji îraqê bi ji aliyê DAÎŞ'ê 
ku Komara Îslamî bi hêceta şer li 
dijî DAÎŞ'ê roj bi rojê pêgeha xwe 
qahîmtir kir. 

Erebistanê piştî êrîşa Sedam Husên 
li ser Koweytê 27 sal bû ku ew welat 
bi cih hêlabû, û niha Erebistan gellek 
bi cidî vegeriyaye îraqê, ku ew karê 
Si'ûdiyan digel pêşwaziya germ ya 
Sunniyan û heya wan Şî'eyên ku nas- 
nameya Erebî ya xwe pêş Şî'ebûnê 
dadinên û ji deshilata îranê li îraqê 
de nerazî bûn, berbirû bû. Vegeri- 
yana Erebistanê bo îraqê bi sefera 
Adil El-cobeyr Wezîrê Karê Derve ê 
Erebistanê dest pê kir, û piştre sefera 
Heyder Îbadî serokwezîrê îraqê bo 
Riyazê û hevdîtina bi Melik Sel- 
man paşayê Erebistanê re, û sefera 
hejmareke din ji karbidestên din ên 
payebilind ên hikûmetî ên herdu 
aliyan li pey xwe anî, ku cara dawî 
sefera Wezîrê Navxwe ê îraqê bo 
Erebistanê bû, û îmzekirina rêkevtina 
jihevtêgihîştina ewlehî, aborî, bazer- 
ganî û çandiniyê di navbera wan du 

welatan de lê ket. 

Bi taybetî rêkevtina Bexda û Ri- 
yazê bo kontrolkirina sînorên xwe, 
û xebata li dijî terorîzmê, nîşana 
lihevnêzîkbûna berçav ya Bexda û 
Erebistanê bû, niha her du alî mijûl 
in, riya esmanî ya di navbera du pay- 
textan vekin, Si'ûdî bi alîkariya Mîsrê 
niha di hewl de ne, îraqê vegerînin bo 
nav civaka Erebî bi armanca dûrxis- 
tina ji îranê. 

Xala din ya cihê baldanê li 
daşikandina Komara Îslamî di îraqê 
de, ji bilî tûreyiya girûpên Sunnî û 
sekolar ji vegeşandina deshilata îranê 
di raqê de, heya girûpên Şî'e jî, ku 
zêdetir ji baweriya ayînî, neteweyî 
ne, daxwazkar in ku taqmên biyanî 
welat bi cih bihêlin. 

Yek ji wan kesayetiyên xwedînifûz 
di îraqê de, Muqteda Sedr e. Navbirî 
ku çend salek bû ji aliyê îranê ve 
piştevaniyeke berçav jê dihate kirin, 
di van salên dawiyê de, wekî yek ji 
kesayetiyên herî girîng ên ayînî ên 
Şî'eyê Îraqî, bi eşkere li dijî destêw- 
erdanên îranê li îraqê sekiniye. Sedr 
di daxuyaniyeke 29 xalî de, ku 20'ê 
meha Şibata 2017'an wekî rêçareya 
aştiyê di îraqê de belav kir, pêşniyara 
hilweşandina Heşda Şe'ibî kir, ku 
daxwazkarê derkirina tewahiya hêzên 
biyanî (heya dostên îraqê jî-mebest 
îran e) bû. Ew gotinên Muqteda Sedr 
bûne sedema nîgeraniya Komara 
Îslamî. 

Berdevkê Wezareta Karê Derve ê 
rejîmê, di civîna heftane ya digel 
rojnamevan li Tehranê hêvî xwast 
ku gotinên Muqteda bi “şaşî” hatibe 
wergerandin, yan bi şaşî hatibe be- 
lavkirin. 

Lê çend rojan piştî van axavtinên 
Behram Qasimî berdevkê Karê 
Derve ê îranê, Sedr di gotûbêjekê 
de digel “Elşerq El-ewset’’ dibêje: Di 
hevdîtina xwe di Cede ya Erebistanê 
digel Welîehdê Erebistanê boçûneke 
wekhev hebûne, ji vê jî girîngtir Sedr 
Erebistana Si'ûdî bi “bavê bihêz” ê 
neteweya Ereb nav bir, ku “Bona ava- 
kirina aştiyê di navçeyê de tekoşînê 
dike”. 

Di navxwe ya îraqê de: 

Di hemû welatekî de, siyaseta derve 
ya hikûmetê encama siyaseta navx- 
weyî ye, bi vê watayê ku demekê 
siyaseta navxwe ya rejîmê siyas- 
eteke seqet ya paşvemayî ye, ku li 
ser bingeha îslama Şî' e ya Wilayeta 
Feqîhî hatiye darêtin, ew siyaset ji 


bilî teorî di biyavê piratîkê de jî, bi 
sala ye netebahiyên wê digel cîhana 
vê serdemê hatiye selimandin, û 
dakişana wê jî sal bi salê zêdetir der- 
ketiye, lê di heyama 5-6 mehên borî 
de, ew dakişan jî, eşkeretir û bileztir 
xwe derxistiye: 

Di biyavê aborî de jî, bazerganiya 
cîhanî ya her welatekî xudîka 
guhertinên aborî ya navxweyî û 
pêwendiyên aborî digel cîhanê û bi 
awayekî em dikarin bêjin ku ew yek 
çawaniya siyaseta wê ya derekî ye. 

Piştî qewlên zaf ku digotin piştî 
bercamê aboriya welat vedigeşe, 
amara bazerganiya îranê digel cîhanê 
di heyama çar mehên vê salê de, van 
rojan ji aliyê gumrika îranê ve hatiye 
belavkirin. 

Encama vê amarê bi kurtî vê rastiyê 
nîşan dide ku şandina kelûpelên 
(xeyrî neftî) zêdetir ji %9 kêm kiriye, 
û anîna jor ya kelûpelan jî %23 li 
çav heman wext di sala borî de, zêde 
kiriye. Ew pêvajo bûye sedema vê 
ku balansa bazerganî ya cîhanî ya 
îranê di vê heyamê de, berevajiyê par, 
nîgatîv be. 

Xaleke din ya girîng di vê amarê 
de, ku cihê balkêşanê ye, ew e ku ew 
welatên kelûpel şandine îranê, pêk 
tênji Çîn, îmarata Yekgirtî, Kureya 
Başûr, Tirkiye û Hindustan û wan 
welatan jî ku kelûpelên îranê kirîne, 
teqrîben her ew welat in. 

Ew amar vê yekê nîşan didin, ku 
şirîkên bazerganî ên îranê her welatên 
Asyayî û navçeyî ne. Sedem jî 
vedigere bo vê rastiyê ku navendên 
bazerganî û navneteweyî û welatên 
Rojavayî bi sedema rîska bilind ya 
siyasî amade nînin ku di îranê de ser- 
mayeguzariyê bikin, berevajiyê hêvî û 
xwaziyên Rûhanî di dema îmzakirina 
bercame de. 

Binpêkirina mafê mirovan: 

Rêkxirawa Lêborîna Navneteweyî 
di raporekê de ku roja Çarşemiyê 
rêkewta 11'ê Gelawêjê belav kiriye, 
îşare bi vê dike ku di sala 2013'an 
ya Zayînî de heya niha dezgeha Dad 
û demûdezgehên ewlehiyê ên rejîmê 
serkuta berevankarên mafê mirovan 
tundtir kiriye. 

Herwisa îşare bi vê dike ku tohmeta 
beşek ji mehkûman pêwendîgirtina 
digel navendên YE û yan NY û rêkxi- 
rawên navdewletî ên mafê mirovan 
bûye. Ew kes bi tawana pêngavhilg- 
irtina li dijî ewlehiya welat têne me- 
hkûmkirin û herwisa ew mehkûmane 


parêzerê berevankarên mafê miro- 
van û nûnerên sendîkayên kedkarî 
û çalakên mafê jinan û nehêştina 
bidarvekirinê û berevankarên mafê 
kêmaniyan in. 

Ew rapor Hesen Rûhanî û dewleta 
wî tawanbar dike bi vê ku heya niha 
hewleke berçav bo berbirpbûna digel 
van binpêkirinan ku binpêkirina 
eşkere ya mafê mirovan in, yan aliyê 
kêm, kêmkirina wan nedaye. 

Ji bilî van kêşeyên ku me îşare pê 
kirin, hinek diyardeyên wekî bêkarî, 
nexweşiyên civakî, tawan û hejarî, 
herwisa di vegeşînê de ye, ew yek jî, 
ne tenê çavdêrên bîhanî belkû ber- 
pirsyarên rejîmê ên herî payebilind jî, 
pêdagiriyê li ser dikin, ku her yek ji 
wan bixwe hilgirê bas û mijarên cuda 
ne. Lê çend diyardeyên ku encama 
nakamiyên rejîmê û têkşikandina 
siyasetên derekî û navxweyî ên rejîmê 
di heyama 5-6 mehên borî de bû, 
gellek zeqtir bûne, û li ber girîngiya 
encamên wê di dirêjheyam de, hewce 
ye ku îşareyeke kurt em pê bikin: 

Kêşeya di navbera baskên bina- 
joxwaz bi serokatiya Xamineyî ji 
aliyekî û reformxwaz ji aliyekî din 
ve, bi şêweyekî berçav geşe kiriye, 
bi şêweyekê ku di destpêka pêkanîna 
pêvajoya reformxwaziyê de heya niha 
bêmînak bûye. 

Ew kêşane hekî berdewam bin, 
kêşeyên rîşeyî û bîrûbawerî ne, û 
bi tundî kirîzafirîn in, ku li gora 
asta şikestên siyasî ên rejîmê zê- 
detir geşe dikin, jiber ku her yek ji 
baskên rejîmê dixwaze ku şasşiya van 
têkşikanan û di encam de, rewşa xirap 
ya rejîmê û jiyana pirr ji bedbextiya 
xelkê bixe stûyê aliyê din, û xwe bê 
tawan nîşan bide. 

Bila em îşarê bi hindek ji van kêşe 
û cudahiyan bikin: 


Wê demê ku Hesen Rûhanî bona sel- 
mandina dirustiya siyaset û kiryarên 
xwe, derheq gotûbêja îmam Hesen 
daxive, Xamineyî bersiv da ku ew 
yek çewtekariya dîrokê û kesayetiya 
îmam Hesen e. 

-Dema ku derheq aştiya îmam Hesen 
qise kir, Xamineyî bersiv da û ew 
gotin ret kir. 

-Hesen Rûhanî di hewla gotûbêja 
digel Amerîka û bercam a navçeyî û 
navxweyî ye, di halekê de Xamineyî 
bi awayê reha (mutleq) Amerîka bi 
peymanşikên dizane ku nabe gotûbêj 
digel de bê kirin, û li dijî bercama 


Dûredî- 
menê pêşeroja 
îranê, îraneke 
şikestxwarî ji 
derve, di biyavê 
aborî û siyasî 
de piştguhxistî, 
di navxwe de, 
berevrû digel 
kêşeyan û neteba- 
hiyên kelekebûyî 

ye 

navçeyî ye jî. 

-Rûhanî heya radeyekê zaf, alîgirê 
gotûbêja digel Rojavayiyan û naven- 
dên mafê mirov e, Xamineyî dibêje 
ku eva em in ku alîgirê mafê mirovan 
in, û Rojavayî ne ku mafê mirovan 
binpê dikin. 

Xamineyî di biyavê ferhengî de, 
gellek bi tundî li dijî bernameyên 
ferhengî ên dewleta Rûhanî ye. 


-Di biyavê aborî de, Xamineyî li 
dijî vekirina îranê bi rûyê derve û 
sermayedanîna derekî ye, jiber ku 
navbirî li ser vê baweriyê ye ku zani- 
sta aborî, Rojavayî ye, û li ser hinek 
şert û mercên xeyrî Îslamî hatiye ava- 
kirin, lewra ew piştgiriyê ji aboriya 
nezelal a Îslamî dike, û navê wê jî 
daniye aboriya bergirîkarane (iqtisadê 
Muqawimetî). Ew cudahî û bi dehan 
cudahiyên din, di navbera wan van du 
baskan de, di heyama piştî hilbijartina 
dubare ya Rûhanî û êrîş û pûçkirina 
boçûnên yektir, qet bi qasî vê heyamê 
zelal, êrîşkarane (her yek bi awayê 
xwe) û bi eşkere rû nedaye. 


Nêzî mehekê berî niha di nava fer- 
mandên asta serve ya Spaha Pasdaran 
û Rûhanî de, civînek pêk hat, û hinek 
ji çavdêrên siyasî wisa şirove diki- 
rin ku ku ew civîn, civîna aştiyê ye 
di navbera van du baskan de, lê her 
di xutbeya niwêja înê de, piştî 
vê hevdîtinê, Ehmed Cenetî ^ 

H eyeteke KCK'ê serdana Deft- 
era Siyasî ya PDKÎ kir, û ji 
aliyê PDKÎ ve hate pêşwazîkirin. 

Roja Çarşemiyê 8'ê Xermananê 
heyeteke Deftera Siyasî ya KCK'ê bi 
serperestiya Serhet Warto berdevkê 
PKK û endamê rêberî û berpirsê 
dîplomasiya PKK'ê serdana Deftera 
Siyasî a PDKÎ kir û ji aliyê heyeteke 
hizbê ve bi serperestiya Mihemedne- 
zîf Qadirî endamê Deftera Siyasî ya 
hizbê ve pêşwazî jê hate kirin. 

Di civîneke dostane de, Qadirî 
şiroveyeke siyasî li ser rewşa siyasî û 
dakişana Komara Îslamî ya îranê, û 
rola nîgatîv di navçeyê de, û hewl- 


PDKI û PKK li hev civiyan 


dan bo pêkanîna ajaweyê û herwisa 
bihêzkirina girûp û aliyên tundrev ên 
navçeyê bo mebesta taybetî kir. 

civîna fermandarê hêzên çekdar ên 
Komara Îslamî û Tirkiyê û hewla 
hevbeş ya her du aliyan li ser Kurd 
tewereke din ya rûniştina di navbera 
PKK û PDKÎ bû, piştre Serhet 
Warto tevî piştrastkirina lêkdanewe û 
lênihêrînên PDKÎ li ser komdengiya 
zêdetir û bihêzbûna Kurd di her du 
beşan de, dîtingeha PKK bas kir, û 
ragehand ku ew metirsiyên ku egera 
wan heye, nabe em kêm bigrin. 

Hêjayî basê ye ku di vê civînê de, 
çendîn pirsên pêwendîdar bi her du 



aliyan ketin ber bas, û pêdagirî li ser pêwendiya qahîm û dostane ya di navbera 
PDKÎ û PKK hate kirin. Piştre kongireyeke rojnamevanî ji aliyê Mihemednezîf 
Qdirî û Serhet Warto ve bo kanalên ragehandinê hate sazkirin, û li ser derfetan 
û metirsiyên li pêşberî Kurdên her du beşan axavtin hate kirin, û her du aliyan 


PDKÎ û YNK di bajarê Soranê de, li hev civiyan 


H eyeteke Partiya Demokrat 
a Kurdistana îranê, digel 
berpirsên Malbenda 6 a Yekîtiya 
Nîştimanî a Kurdistanê, di bajarê 
Soranê de civîn pêk anî. 

Spêdeya roja Dûşemî 28"ê Tebaxa 
2017'an, heyeteke birêveberên PDKÎ 
bi serperestiya Mihemednezîf Qadirî 
endamê Deftera Siyasî a PDKÎ ser- 
dana Malbenda 6 a Yekîtiya Nîştimanî 
a Kurdistanê, di bajarê Soranê de kir. 

Heyeta Partiya Demokrat di vê 
serdanê de, ji aliyê heyeteke Mal- 
bendê bi serperestiya Şaxewan cîgirê 
malbendê û Luqman Werdî cêgirê 
malbendê û herwiha bi serperestiya 
berpirsên komîteya bajarê Çomanê 


pêşwazî ji wan hat kirin. 

Di destpêkê de, Mihemednezîf Qadirî 
hevxemiya PDKÎ digel jiyan ji dest- 
dana 2 têkoşerên Yekîtiya Nîştîmanî a 
Kurdistanê eşkere kir, ku di vê bûyera 
nexwastî a Gunde Jorê de jiyana xwe 
ji dest dabûn. 

Qadirî herwiha tekez li ser dostîniya 
navbera hêzên siyasî yên Rojhilat 
û Başûr kir, bi taybet pêwendiyên 
demdirêj yên Partiya Demokrat digel 
xelkê devera Balekayetî û rênedan bi 
neyarên kurdên her 2 beşan û rênedan 
bi rejîma Îrsamî a îranê, ku agirê du- 
berekî û nakokiyê di navbera wan de 
dirust bike, daku ji ava şêlû masiyan 
bigre. 



Piştre hevalên Malbenda 6 a bajarê Soranê tekez li ser pêwendiyên digel Partiya 
Demokrat kirin û herwiha hevahengî û alîkarîkirina di navbera hêzên siyasî û 
zalbûn bi ser pirsgirêk û arîşeyan weke erkek li ser milên hêzên siyasî da zanî. 


Her di vê rojê de, heyeta PDKÎ tevlî berpirsên komîteya bajarê Çomanê, di 
gundê “Aşî Biregiwêz” de, di merasîma sersaxî a wan 2 qurbaniyan de beşdarî 
kirin, û hevxemiya PDKÎ ji malbata qurbaniyên vê bûyerê re ragehandin, û 
herwiha tekez li ser pitirkirina pêwendiyên dostayetî di navbera her du aliyên 
kurdên Rojhilat û Başûr de kirin. 


pêşnimêjê demkî ê Tehranê cardin êrîş kire ser Rûhanî. 


Ji bilî valahiya di navbera binajoxwazan û reformxwazên dewletî, heyamek e ku 
girûpa Ehmedînijad jî cardin, serî hildaye, û bûye baseke germ di nava baskên 
cuda û komeleyên navxwe de. 


Destbiserkirina Hemîd Beqayî yek ji cihgirên Ehmedînijad di serdema serkom- 
ariya navbirî de, bi tawana gendeliyê û axavtinên tund ên Beqayî li dijî dezgeha 
Dad piştî azadbûnê, herwisa axavtinên Meşayî li dijî vê dezgehê, êrîşên bêmînak 
in ku di navxwe ya welat de li dijî dezgeha Dad kar kirine, ku serokê wê ji aliyê 
weliyê feqîh ve tê diyarîkirin. 


Ehmedînijad jî her di vê boneyê de, bas ji destpêka serdemeke nû (dewreyeke nû 
dest pê kiriye) dike û gefa dixwe ku rastiyan wê bêje xelkê. Niha Ehmedînijad û 
alîkarên herî nêzîk ên wî di serdema serkomariyê de, her yek bi komek dosiy- 
eyên terorîstî ve, wê lêpirsîn ji wan bihê kirin, lê dengê wan gellek cesûrane ye, 
û bi bê tirs li dijî dezgeha Dad sekinî ne, niha di vê derheqê de, ew pirsyar heye, 
ku gelo Dezgeha Dad lêkolînê ji vê dosiyeyê dike, û cezaya hewce bo tawanba- 
ran derdike, yan ji tirsa gefên Ehmedînijad, wê bêdengiyê lê bikin? 


Valahiya di navbera baskên rejîmê de mezin bûne, û mezintir jî dibin, hekî bo 
heyamekê jî, bi her sedemekê ew baskên rejîmê bêdeng bin jî, lê her wê serî 
hilde. Bandora van kêşane, û axavtina wan li ser hev bandoreke baş heye: 


Yekem- Xelkê îranê baştir û 
zêdetir hikûmetekê nas dikin, 
ku nêzî 40 salan e hukmê bi ser 
wan de dike, û bingeha aborî, 
siyasî û heta exlaqî a vê civakê 
jî ser û bin kiriye. 

Duyem- Ew bersivên 
şerxwazane moralê dide xelkê, ku 
ew jî li dijî binpêkirina mafên xwe 
rabin ser xwe, bi taybetî bersivên 
şerxwazane ên serkomar li dijî Weliyê 
Feqîh. 

Dûredîmenê Komara Îslamî a îranê 

Li gora vê lêkdaneweyê, rewşa îranê 
li derve û navxwe hekî hevpey- 
maniya Erebistanê jî li rex wê danin, 
dûredîmenê pêşeroja îranê, îraneke 
şikestxwarî ji derve, di biyavê aborî 


û siyasî de piştguhxistî, di navxwe 
berevrû digel kêşeyan û netebahiya 
kelekebûyî ku rojane zêdetir dibe. 

Di vê rewşê de, egera serhildana 
xelkê li dijî rejîmê, bi sedema di- 
jwarbûna rewşa jiyana wan û nebûna 
azadiyan, bi pêşdestîkirin û navtêdana 
aliyê derekî, egereke çavnihêrkirî ye. 


* Ev gotara beşek ji rapora siyasî ya 
nivîskar bo 17.mîn civîna Komîteya 
Navendî a PDKÎ ye ku bi hinek dest- 
karî ve tê belavkirin. 

1-Bercam (bemameya tewaw ya 
kiryara hevbeş) li îranê bi girêbestekê 
tê gotin, ku welatên 5+1 derheq 
pêşîgirtina ji îranê derheq bi hewlên 
wê, ji bo ber bi pêşvebirina ber- 
nameyên wê ên navikî digel wî welatî 
îmza kirin. 

Yad û bîra şehîdên Mîkonos û cangoriyên dehka 60'î di Alman de wê bilind bê nirxandin 



R êûresmek bi boneya rêzgirtina 
ji yad û bîra şehîdên Mîkonosê 
û cangoriyên dehka 60'î di Birlînê 
de wê ji aliyê Navenda Penaberên 
Siyasî ên îranê wê bi rê ve here. 

Di vê merasimê de Birunu Yost, 
serdozgerê xanenişîn ê Federal 
derheq aliyên hiqûqî ên dadgeha 
Mîkonosê wê axavtinekê pêşkêş 
bike. 

Herwisa Şûra Mekarimî ji 
paşmayiyên cangoriyên dehka 60'î 
wê derbarê tundûtîjiyên bingehîn û 
siyasetên înkarkirinê di îrana îro de 
wê baxive. 

Ew merasim roja Şemiyê 
16.09.2017'an di Kargeha Ferhen- 
gan de wê bi rê ve here. 

Terora Dr. Şerefkendî û hevalên 
wî li 26’ê Xermanana 1371 (17’ê 
îlona 1992)’an li Birlîn a Serbajarê 


Almaniyayê li 
halekê de hat en- 
camdayîn ku tenê 
3 sal bi ser terora 
Wiyenê re der- 
bas dibû ku têde 
Dr. Ebdulrehman 
Qasimlo, sekreterê 
wê demê yê 
Hizba Demokrat 
û Ebdula Qadirî 
Azer, nûnerê 
Hizba Demokrat li 
derweyî welat tevî 
Dr. Fazil Resûl li ser maseya got 
û bêjê bi destê dîplomat terorîstên 
Komara Îslamî ve hatin teror kirin 
û ew dîplomat terorîst jî bi hevkari- 
ya dewleta Utrîşê bo îranê hatin 
şandin û heya niha jî ew dosya 
vekirî maye. 

Berevajî terora Dr. Qasimlo ku 
terorîstan karîn ji Utrîşê derkevin 
û radestî edaletê nehên kirin, lê 
dosyeya Mîkonosê bi awayek din 
hat şopandin. Di dosyaya terora 
Mîkonosê de, her 5 terorîst, berî wê 
ku bikarin ji Almaniya birewin, ji 
aliyê dezgeha ewlehiya Alman ve 
hatin destbiser kirin. 

Ew dosya piştî 146 ger civîna 
dadgehê û guhdarîkirina 176 
şahidan, bo midehê 5 salan berde- 
wam kir. Dadgeha Mîkonosê 
serbarê mehkûmkirina encamderên 
terorê, rayedarên herî payebilind ên 



rejîma îranê jî bi darêjer û fermanderên terora dijberan li derweyî welat de 
tawanbar kir û ji ber terorîzma dewletî, ji aliyê dadgeha Mîkonos’ê ve hatin 
mehkûm kirin. 


Dadgeha Bilind ya Alman di 21 ’ Xakelêweya 1376’an de bi awayek fermî 
navê Ayetula Elî Xamineyî, rêberê rejîmê, Elî Ekber Haşimî Refsencanî, 
serkomarê wê demê, Elî Ekber Wilayetî, wezîrê derwe yê wê demê û Elî 
Felahiyan, wezîrê îtilaata hingê anî û biryara şopandina van 4 kes kesan, 
wekî darêjer û fermanderên terora Mîkonosê da. 

Terora rêberên Hizba Demokrat, îdamên bi kom, kuştinên rêzokî, terora 
kesatî, cudabîr, endam û alîgirên partiyên opozîsyonê li derweyî welat û 
dehan trajîdiyên din, beşekî biçûk in ji karnameya tejî cinayet û terorîzma 
Komara Îslamî ya îranê. 


Derhînerê fîlma “Cinayeta Muqedes”: Vê fîlmê pêşiya gellek teroran girt 


44Cinayeta Muqedes” ji aliyê der- 
hîner Riza Ellamezade ve hatiye 
amadekirin, ku bas ji terora kesay- 
etiyên siyasî, rexnegir û rewşenbîr ji 
aliyê hikûmeta îranê ve dike. 

Di dema dadgeha Mîkonosê de, 
fîlma “Cinayeta Muqedes” bi zi- 
manên Farsî, Îngilîzî û Hulendî di 
bernameyên televîzyonî, festîvalên 
sînemayî û di dadgehan de bona 
zelalbûna biyavên cur bi cur ên hin 
dosyiyan hatiye nîşandan. 

Ew fîlma belgeyî serbarê belavkiri- 
na hinek raporan, hilgirê belgeyan, 
hevpeyvîna digel malbatên qur- 
baniyan û wan kesan e ku ji terorê 
rizgar bûne. 


Mîkonosê karî bibe asteng li pêşberî domandina 
kiryarên terorîstî ji aliyê rejîma îranê ve yan na, 
navbirî dibêje: Bi baweriya min, belê. Hukmê dadgeha 
Mîkonosê rê li pêşiya domandina siyasteên terora 
dewletî ya hikûmeta îranê di Ewropa de girtiye. 

Wî herwisa bas ji vê kiriye ku Hikûmeta îranê digel 
beşa fîlmên belgeyî ên televîzyona Hulendê pêwendî 
girtin, û hewl da ku wan razî bilce, bi belavnekirina 
vê fîlmê, lê dema ku nekarî heta bi dana pereyeke zaf 
jî wan razî bike, gefa kuştinê li min xwarin. Lê dîsan 
jî ew fîlm belav bû, û bandoreke gellek baş li ser, ne 
tenê bîr û raya giştî ya Ewropayê, belkû li ser bîr û 
raya giştî ya hemû cîhanê hebû, û roleke mezin hebû 
di warê eşkerekirina pîlanên piştperde yên rejîmê. 



Hêjayî basê ye ku kilûpa fîlmsazên Îranî û Ewropayî jî, piştî 18 salan ku bi ser bûyera Mîkonosê re derbaz bibû, 
fîlmeke bibelge çê kiribû, ku derhînerê wê Arman Necm bû, û navê fîlmê jî “Teror di Berlînê de” bû. Her di vê 
derheqêde, Ajansa Kurdpa hevpeyvînek digel derhînerê vê fîlmê jî pêk aniye. 


Her derheq vê fîlmê de, Ajansa 
Kurdpa hevpeyvînek bi derhînerê 
vê fîlmê re pêk aniye, ku navbirî di 
bersiva vê pirsyara Kurdpayê de, 
ku gelo bi baweriya we dadgeha 


Derhîner di vê hevpeyvînê de dibêje ku ew fîlm hişyarhêlana vijdana dîrokî ya neteweyekê ye. Ez jî wekî fêlmsazek 
min hez dikir ku girêdayîbûna exlaqî û civakî ya xwe bi cî bînim. 

Arman mecd derhînerê vê fîlmê, dibêje ku hekî em vê cinayetê bîra xwe bibin, ewê bibe sedema dubarebûna van 
cinayetan, lewra emê hertim van cinayetên Hikûmeta Islamiya Iranê bînin bîra xwe, û emê mehkûm bikin. 

Mesûd Barzanî: “Em 
piştevaniyê ji kurdên beşên 
din yên Kurdistanê dikin”. 



Trump: “Kureya Bakur 
dewleteke serkêş e”. 



Yehya El-senwar: “Rejîma 

/V 

Iranê mezintirîn piştevanê 
gurdanên Izedîn Qesam e”. 



Potîn: “ Kureya Bakûr 
amade ye ku giya bixwe, lê 
dev ji çeka etomî bemede”. 


Partiya Sosyalîst a Kurdistan bi weşandina daxuyaniyekê 


kuştina kolberan şermezar kir 


P iştî vê ku du kolber bi teqeya rasterast ya hêzên çekdar ên rejîma îranê 
hatin kuştin, û xelkê Banê jî li dijî vê kiryara hovane ya hêzên rejîma îranê 
serî rakirin, gellek hizb û rêkxiraw û navendên parêzerê mafê mirovan piştgirî 
dane vê hereketa nerazî ya xelkê serhildêr ê Banê. Her di vê derheqê de Partiya 
Sosyalîst a Kurdistanê jî yek ji wan partiyên Kurdistana Bakûr e ku daxuyani- 
yek di vê derheqê de weşandiye. 


Deqa daxuyaniyê weha ye: 

Dengê Xwe Li Diji Zordariya Rejîma Komara Islamiya Iranê Bilind Bikin 
Demekê dûr û dirêj e ku hêzên ewlekariyên îranê li ser tixubûn Başûr û Rojhilat “kolberên” kurd yên ku bi pişta 
xwe kel û pelan dibine Başûr, û ji Başûrê ji dibine Rojhilat, dikuje û birîndar dike. 

Du roj berê ji Pasdarên îranê du kolberên dinê kuştin, ku xalkê Bane bûn. 

Ji bona rexnekirina kuştina kolberan, Xalkê Banê li ber fermandariya vî bajarî kom bûn, û dengê xwe li dijî kuştina 
kolberan bilind kirin. 

Karbidestên rejima îslamiya îranê, şûna ku guhê xwe bidin gel, û daxwaza wan cî be cî bikin, bi tundî êrîşî ser wan 
dikin.Pasdar û hêzên ewlekariyê yên rejimê jî êrîş kirine ser gel. Di encama êrîşa hanê bi dehan xwepeşander birîn- 
dar bûn, û bi dehan kes jî hatine destbiserkirin. Gelê Bane jî bi daxistina dukan û bazarê, bersiva êrîşa rejimê dan. 
Tê gotin, ku li bajar û bajarokên dinê yên Kurdistana Rojhilat jî, xelk hem piştgiriya xelkê Banê dikin, û him jî 
li hemberî kustina kolberan derdikevine kolanan, û dikanên xwe digrin. Xepêşandana xelkê Banê berdewamiya 
xebata gelê me li Kurdistana Rojhilat e. 

Em carekî dinê êrîşa Pasdarên rejîma îslamiya îranê bo ser gelê sivîl mehkûm dikin, û carekî dinê piştgiriya xwe ji 
xebata gelê Kurdistana Rojhilat ji bona azadî û demokrasiyê radigihînin.Em banga hêzên welatparêzên Kurdistana 
Rojhilat dikin, ku hevkariya xwe xurttir bikin. Em banga NY, dewletên Rojava û rêxistinên mirovdost dikin, ku 
derheqê êrîşa rejîma îranê bêdeng nemînin û piştgiriya gelê Kurdistana Rojhilat bikin. 



Partiya Sosyalîst A Kurdistan-PSK 
05'ê îlon 2017 A an 


Şepêla Pêşeroja Kurdî derheq bûyerên li bajarê Bane de daxuyaniyek weşand 


P iştî kuştina du kolberan ji aliyê hêzên rejîma îranê ve li 

bajarê Banê û serhildana xelkê bane li dijî vê hovîtiya hêzên 
rejîmê, Şepêla Pêşeroja kurdî bi weşandina daxuyaniyekê piştgirî 
da xelkê Bane. 

Deqa daxuyaniyê weha ye: 

Şepêla Pêşeroja kurdî siyaseta kuştin û bidarvekirina ciwanên 
kurd li Rojhilatê kurdistanê şermezar dike. Hikûmeta îranê di 
çarçovê siyasetên xwe yên faşistî li dijî miletê kurd, roja Duşemî 
04.09.2017'an, du ciwanên kurd yên kasibkar bi navên Qadir 
Behramî ji gundê “wezmille” û Heyder Fercî ji gundê “Şeşe” a 
ser bi bajarê Bane, di navçeya “Hingejale” ya sînorî de kuştin. Ev 
kiryara kuştinê ya ji aliyê hêzên rejîma îranê ve, dikeve çarçovê 
kiryarên terora dewletî de, ku bû sedema peydabûna nerazîbûnek 
berferh li bajarê Bane li kurdistana îranê, ku bi hezaran xelk 
rabûne ser xwe, û dest bi xwepêşandanê kirin, û bazar bi yekcarî 
hat daxistin. Xwepêşenderan daxwaza ragirtina zincîra kiryarên 
armanckirin û kuştina sivîlan kirin. 

Xwepêşanderan dergehê avahiya fermandariyê û sercem dikan û 
cihên bazirganiya bajar daxistin. Lê ew rastî gazên rondikrêj û 
gulleyên pilastîkî hatin. 

Em wek Şepêla Pêşeroja kurdî li Sûriyê bi tundî kiryarên rijêma 
îranê ya faşist û kuştina xelkê kurd reswa û şermezar dikin, ku bi 
dehan ciwanên kurd û nemaze xelkên kasibkar li navçeyên sînorî 
bi bihaneya qaçaxiyê heya niha hatine kuştin. 

Hevdem Şepêla Pêşeroja kurdî bangwaziyê li deste û saziyên 
navdewletî dike bo ragirtina zincîra kuştin û komelkujiyên der- 


heq ciwanên kurdan de çê dibin, 
nemaze kiryarên sêdaradanê yên li 
dijî çalakvanên kurd, li hember vî 
siyaseta faşist ya rijêma îranê de 
bêdeng nemînin. 

Di dawiyê de em hevxemiya xwe 
ligel miletê kurd li Rojhilatê kurd- 
istanê radigehînin, û herwiha em 
daxwaza anîna fişaran li ser rijîma 
îranê ji aliyê Netewên Yekgirtî ve 
dikin, ji bo rûbirûbûna destêw- 
erdana wê ya li tevaya navçeyê, 
û nemaze di Sûriyê û Kurdistana 
Başûr de, û bang li partiyên kurd- 
istanê û rêxistinên mafên mirov 
yên kurdî û navdewletî dikin ji 
bo şermezarkirina siyaseta rijîma 
îranê ya faşist û dagîrker ya radibe 
bi piyadekirina siyaseta qirkirinê 
û komelkujiya bernamerêjîkirî, 
nemaze di derheq gelê kurd û çal- 
akvan û siyasetmedarên Kurdistana 
Rojhilat, bêdeng nemînin. 


Desteya serkirdayetiya Şepêla 
Pêşeroja kurdî li Sûriyê 


04.09.2017 

Gotûbêjek digel Dr. Xelîqî kesayetiyê naskirî yê Kurd û civaknas derheq 





hinek pirsên girîng ên siyasî di navçeyê de 

Wekî min got, îran bi tîrekê du 
nîşanan dipêke, ya yekem eva ku 
Şî'eyên îraqê stûxwarê xwe bikeji 
bo nexşeriya xwe. Ya duyem jî bi vî 
awayî pêşiya serkeyina doza Kurd 

bigre 


Pirs: Di çend rojên borî de, bi 
handana îranê, hêzeke çend hezar 
kesî a DAÎŞ'ê berev sînorên îraq û 
Kurdistanê hatine anîn. Gelo hûn 
di bereberê referandomê û rage- 
handina serbixweyiyê de, vê yekê 
çawa dinirxînin? 

Bersiv: Armanca îranê, mijûlkirina 
Kurd û Şî'e ye bi şerê DAÎŞ'ê û 
herwekî min got, bona gihîştina bi 
van du armancan e ku min di vir de 
bas kiri, ku hekî serwext nebin wê 
bidorînin. 


H: Selîm Zencîrî 

Pirs: Gelo hûn kêşeya tayifegeriyê 
di navçeyê de, di çi de dibînin? 

Bersiv: Çarçoveya qonaxeke civakî 
di civakeke kêm çalak de, dereng 
dereng guhertin bi ser de tê. Di van 
civakan de, zêdetir hest bi ser ramanê 
de zal e. Lewra bi hêsanî xelkê wê 
civakê dikeve bin bandora niyet- 
nepakan de, û bo encamdana hinek 
kiryarên cihê heyrîmanê têne tûjkirin. 
Derbazbûna qonaxên bi vî rengî bi 
çalakkirina biyavê perwerdehiyê û 
binke û binyatên civaka medenî pêk 
tê. 

Pirs: Gelo vê kêşeyê reh û rîşeyeke 
dîrokî heye, yan bi serhildana 
girûpên Îslamî zêdetir bûye? 

Bersiv: Wekî min got, eva ber û en- 
cama rewşa dugm ya çanda eşîretiyê 
ye, lewra kes û girûpên niyetpak û 
kole dikarin ji vê rewşê bo gihîştina 
bi armancên dijî mirovî ên xwe mi- 
fahê bistînin. 

Pirs: Qedera navçeyê serbarê van 
kêşeyan ber bi kuderê ve diçe? 

Bersiv: Hekî aliyên xwedîpêwendî û 
berpirsyar jîrane û hişyarane rêçar- 
eyeke bicî ji bo vê rewşê nebînin, 
wekî niha tevdanîkar wê bibin tenê 
lîstikvanê vê qadê. Yê ku daxwazkarê 
guherînkariyên erênî ye, dibe ku ji- 
yarane û derûnnasane digel de reftarê 
bike, û karekî bike, ku neyar bi kevirê 
firtûfêlan û xapandinê dîwarê şûşe 
hûr-hûr nekin. 

Pirs-Rola îranê di vegeşîna vê 
kêşeyê de hûn çawa dibînin? 

Bersiv: Diyare ku îran li dijî tekoşînê 
û li dijî berjewendiyên aliyê din, her 
çi ji desta bê encam dide, eva erk û 


wezîfeya 
şoreşgerê 
hişyar e ku 
bi helwest 
û kiryarên 
bicî û 

rewşnasane, 
gevriya 
wan pilanên 
dijmin wisa 
bigivişîne, 
ku bi qa- 
zancê xwe 
mifahê jê 
bistîne. Dav 
û tevlik her 
tim li ser rê 
hene, lê eva 
nêçîrê hişyar 
e ku dibe 
xwe ji wan 
derbaz bike. 



du nîşanan dipêke, ya yekem eva ku 
Şî'eyê îraqê stûxwarê xwe bike, ji 
bo nexşeriya xwe. Ya duyem jî bi vî 
awayî pêşiya serketina doza Kurd 
bigre. 


Pirs: Tevî hebûna vê kêşeya kûr, 
piraniya hizbên Kurd ên îranê 
jî, sekolar in, gelo we jêve ye ku 
şêweya rast ya karê wan çawa be? 


Bersiv: Rewşnasîn û dijminnasîn yek 
ji pêpkên xebata bo gihîştina bi aza- 
diyê ye. Her rêkxirawek xwediyê van 
taybetmendiyan nebe, nikare serkev- 
tinê bi dest bixe. 


Pirs: Hevdem li Kurdistana Rojhi- 
lat herdu pêkhateyên mesebî Şî'e 
û Sunî hene, di vê derheqê de çawa 
hevsengî tê çêkirin, ku meseb nebe 
faktera yekalîker? 


Bersiv: Reftar û darêtina bemameya 
xebatê dibe ji destêwerdana dîn 
û ayînzayan bi dûr be, û xebat bo 
rizgarkirina mirovê çewsawe be, bi bê 
berçavgirtina van cudahiyên rûkeş. Bi 
xweşî ve xebata me di vê derheqê de 
dûr e ji van rengan. 


Pirs: Bi 
baldan bi 
xwedûr- 
girtina 

hindek ji aliyên Şî'e ên îraqê, wekî 
Sedr û Hekîm û nêzîkatiya wan 
ji Erebistanê, gelo we jêve ye ku 
guherînkariyên vî welatî ber bi 
kuderê û çi encamekê ve diçin? 


Bersiv: îran bi bemame ve mijûl e ku 
navçeyên Şî'e akincî heta Lubnanê 
bixe bin bandora xwe de, lewra di 
hemberî dijberan de, her çi di şiyanê 
de be dike. Eva ji aliyekî ve, û ji 
aliyekî din ve, bona têkbirina referan- 
doma Kurdistanê, hewcedarê te- 
vdanîkariyên nû ye, ku Kurd tûj bike, 
ku dev jê berde, û di heman demê de, 
bi mijûlkirina Kurd bi vî şerî sînorên 
xwe, ji şerê DAÎŞ'ê piştî derkirina ji 
îraqê biparêze. 


Pirs: Di vê navberê de, rejîma îranê 
çi dikare bike? 


Bersiv: Wekî min got, îran bi tîrekê 


Armanca îranê, 
mijûlkirina 
Kurd û Şfe bi 
şerê DAÎŞ'ê ye 

Rejîma îranê bajarê Banê milîtarîze kiriye 



Li gora nûçeya gihîştî malpera Kurd- 
istanmedia, piştî girevê, hemwelati- 
yên bajarê Banê çûne ser şeqaman, 
û li dijî berpirs û navendên ewlehiyê 
ên rejîmê, diruşm dan, û cinayetên 
hêzên leşkerî yên rejîmê şermezar 
kirin, û berpirsên rejîmê jî gefan li 
hemwelatiyên wî bajarî dixwin, û 
rewşa awarte ragehandiye û herêm 
militarize kiriye. 


Nûçegihanê malpera Kurdistanmedia 
di vê derheqê de ragehandiye ku, 
avahiya fermandariya bajarê Bane, bi 
berbestan pêşiya wê girtine, û rê bi 
hatin û çûyîna xelkê, ji rêya şeqama 
fermandariyê re nahê daîn. 


B erpirsên rejîma îranê di bajarê 
Banê de, bi awayekî tund 
rewşa hatin û cûyîna hemwelatiyan 
xistine jêr çavdêriya xwe de. 


Herwiha deriyê fermandariyê jî hatiye 
şikênandin, û xwenîşanderan du kiyo- 
skên pasebaniyê jî agir berdanê. 
Herwiha tevî vê yekê jî dezgeh 
û navendên ewlehiyê yên rejîmê, 
berpirsên pirraniya navendên medyaî, 
girûp, kanal û torên civakî, ji bo îdar- 
eya îtila'ata bajarê Banê gazî kirine, û 
azar û eziyeta wan kirine. 

Nûçegihanê malpera Kurdsitanmedia 
herwiha ragehandiye ku, hêla înternê- 
ta bajarê Banê û deverên derdora wê 
hatine qutkirin. 

Hêjayî basê ye ku, di doma rewşa 


D i îranê de, niha nêzî %70 a 
bêkaran ji texa ciwanan in, 
û heyama bêkariya nîva wan jî, 
zêdetir ji 2 salan e. 

Resûl Sadiqî alîkarê biyavê lêkolîna 
navenda li ser nifûsa welat serbarê 
vê ku bas ji asta bêkariyê di nava 
ciwanên welat de kiriye, di heman 
demê de jî, ragehandiye ku temenzê 
zewacê di nava ciwanan de jêhel 
çûye, û di sala 1390'î de, nêzî %40 ji 
nifûsa kur, heya temenê 30 saliyê jî 
nekarîne bizewicin. 

Her di vê derheqê de navbirî bas ji vê 
kiriye ku rewşa hemû parêzgehan di 
vê derheqê de ne wekhev e. Li gora 
gotina navbirî bêkarî û nebûna ewle- 
hiya şuxlî astenga herî sereke ye li ser 
riya zewacê, û ragehand: Ji bo keçan 
gellek girîng e ku berî zewacê, bîr ji 
jiyana hevbeş bi kesekî re bikin ku 


awarte a bajarê Banê de, berpirsên 
rejîma îranê, beşa hewarhatina 
nexweşxaneya wî bajarî jî daxsitine, 
lê belê girev her dom heye. 

Herwiha ji tirsa xelkê Kurdistana 
Rojhilat û xwenîşanderên roja derba- 
zbûyî, fermandariya bajarê Merîwanê 
hemû saziyên sivîl gazî kirine, û 
ji wan daxwaz kiriye da ku bi tu 
awayekî di vê girevê de beşdar nebin, 
û hindek sozên weke danîna peykera 
mamosta Qanê'i, û herwiha soza 
nedanîna tu berbestekê ji wan re bo 
birêvebirina kongire û sêmînaran 
daye. 



kar hebe. Di hinek yasa û layiheyên 
pesendkirî ên meclisê de hatiye ku 
dibe derfeta kar destpêkê bo kesên ze- 
wackirî hebe, lê ew yasa dibe sedem 
ku girîngî bi texa ciwan nehê dayîn, 
û roj bi roj rêjeya bêkariyê zêde be, û 
bibe kêşeyeke cidî li ser riya zewacê. 


%70 a bêkaran ji texa ciwanan in 


Piraniya Mu'itadan di Tehranê de 



L i gora serjimêriyan, rojane 1 
heya 1.5 ton mewada 
muxedir di Tehranê de dibe 
dûkel. 


bi awayekî navgîn hekî mezaxtina 
rojane a her mu'itadekê 1 heya 2 gm 
be, wê demê bi hêsanî derdikeve ku 
di Tehranê de rojane çiqas mewad tê 
kêşan. 


Sekreterê Civata Hevahengiya 
Xebata Li Dijî Madeyên Hişber 
a Tehranê amara mu'itadan di 
Tehranê de belav kir, û hûrdek- 
ariyên rojane derheq bikaranîna 
mewadên hişber belav kiriye. 

Elî Esedî, di gotûbêja digel Tesnîmê 
tevî îşarekirian bi hejmara mu'itadan 
di Tehranê de ragehand: Li ser 
bingeha lêkolîma herî nû, di nava 2 
milyon û 800 hezar kesên mu'itad de, 
heşîmeta mu'itadan di Tehranê de, 
ji sedî 2-3 a hemû nifûsa mu'itad ya 
îranê de ye. 

Navbirî îşare bi vê kir ku herçend 
amareke rast derbarê rêjeya mu'itadan 
di îranê de li ber dest de nine, lê 


Sekreterê Civata Hevahengiya Xebata 
Li Dijî Madeyên Hişber a Tehranê 
di dawiyê de ragehandiye ku nifûsa 
mu'itadan di Tehranê de di navbera 
560-840 hezar kesî ye, û eva di de- 
mekê de ye, rojane 1-1.5 ton madeyên 
işber di Tehranê de dibe dûkel. 


Hêjayî basê ye ku tenê di dema 
weşandina amaran de eşkere dibe, 
ku hejmara mu'itadan di Tehranê 
û bajarên din de gellek zêdetir e ji 
Kurdistanê, lê eva rejîma îranê ye ku 
bi siyasetên xwe yên nerats û çewt 
wisa di bîr û raya giştî de nîşan dide, 
ku eva Kurdistan e ku bûye navenda 
bikaranîna madeyên hişber. 


A 

Agirî 


Jînenîgariya Nadir Nadirov serokê Rûmetê yê Yekîtiya Kurdên Sovyêtê û Endamê As- 
samblêya Gelên Qazaxistanê, Endamê Herdemî yê Akademiya Zanyariyê ya Neteweyî 
ya Qazaxistanê, ku wek “Marşalê Petrol û Gazê” û ”Marşalê Zanyariyê” tê nasîn, derbarê 

giştpirsîyê di Herema Kurdistanê de kir. 


N adirê Kerem Nadirov di 6'ê 
meha çileya sala 1932'an de li 
gundê Qîqaça Nexçiwanê ya kom- 
ara Azêrbaycanê tê dinyayê.l936’ê 
salê bavê wî Keremê Hacî Nadir 
diçe rehmetê. Gava bavê wî wefat 
dibe, ew 5 salî ye tevî diya xwe 9 
kes, sala 1937’ê ji Kafkasyayê ber 
bi Qazaxistanê ve têne sirgûnkirin. 

Nadirê Kerem ji ber ku Kurdekî 
sirgunê ye, di warê xwendinê de 
zehmetiyên giran dibîne. Pêşî 
nahêlin ji gundekî here gundekî 
din. Paşê destûra xwendinê didin, 
lê tenê ji bo bajarên biçûk 1948-ê 
salê ji kurdên ku hatibûn sirgunki- 
rin ji navçeya Cambûlê ya komara 
Qazaxistanê, ew kesê yekemîn bû 
ku mekteb xelas kiribû 
Ji bo destanîna xwendina bilind 
dixwest here Moskvayê yan jî 
Almatayê, le rêvebirê Sovetê îzina 
xwendina wî li bajarê mezin de 
nedane, le di sala 1956ê de, piştî 
mirina Stalîn û hatina Xrûşçov 
astengîyên li ber xwendina wî û 
bi hezaran kesên wek wî radibe, û 
Rêya çûna Moskvayê jê re vedibe. 

Ew Înstîtûya Pedagogî ya Kizil- 
orda ya Qazaxistane temam kir. Ew 
wek mamoste li Qazaxistanê dixe- 
bitî. Ji sala 1959 ew serokê kafêdra 
kîmîyayê ya Înstîtuta Xabarovskê 
bû. Piştre wek serokê teknolo- 
jîya daxebitandina bû, paşê wekî 
prorektorê beşa zanistî ya Înstîtûya 
Teknolojiya Kîmîkî ya Çîmkentê 
dixebite. 

Ji sala 1975'an rêberê Enstîtûya 
Kîmîyayê û Sazîyên Navnetewî ya 
Akadêmîya Zanîngeha KSS-Gu- 
ryêvoyê bû, û nenihêrî dijwarîyên 
jîyanêye mezin Nadir Nadirov 
gihîşte hêlanê profêsîonalî yê bil- 
ind. Akadêmisyen û Profêsor Nadir 
Nadirov li seranserê cîhanê, yek ji 
navdartirîn zanyarê pêtrol-kîmyayê 
ye. Doktorê zanyarîyê yekemîn ji 
kurdên Sovêtê û ji sînorê wê der bû 
akadêmîsyan. 

Di destpêka salên 1990Î de 
Nadirê Kerem yek ji demezirînerê 
Akadêmîya Zanîngehên Komara 
Başkorstan bû. Ji sala 1991 de ev 
Akadêmîsyanê rûmet a Akadêmîya 


Zanîngeha Komara Belorûsyayê 
ye. Serokê Rûmetê yê Yekîtiya 
Kurdên Sovyetê û Endamê Asam- 
blêya Gelên Qazaxistanê ye. Ji sala 
1993an ve Endamê Herdemî yê 
Akademîya Zanyariyê ya Netew- 
eyî ya Qazaxistanê ye. Profêsor û 
pisporê kurdê Sovyeta berê Na- 
dir Nadirov wek “Marşalê Petrol 
û Gazê” û “Merşalê Zanyariyê” 
tê nasîn. Ev ewledê hêja yê gelê 
Kurd heta niha bêhtirî 950 got- 
arên zanistî nivîsandine. Nadirê 
Keremê Nadir, di warê petrol û 
gazê, enerjîya bayê, enerjiya rojê 
û enerjiya avê de xwediyê 250 
patentên zanyarîyê ye. 35 kitêbên 
wî hatine weşandin. Du kitêbên 
wî li ser jîyana wî û jîyana kurdên 
Qazaxistanê ne. 


Dinmuhammed 
Kunayev, him 
jî niha Nûrsul- 
tan Nazarbayêv 
re dike. Ewan 
herdu serok jî 
qedir û hur- 
meteke mezin 
didan ked û 
zanyariya wî. 

Nadirov 
xwediyê van 
xelatan e: 
‘Pêşengê per- 
werdehiya Gel 
a Sovyeta So- 




1996’an 
ve 

berpirsy- 
artîya 

kovar ‘Pet- rol û Gazê’ 

dike ku bi rêvebirîya wî dest bi 
weşanê kiriye. Akademîsyen Prof 
Dr. Nadir Nadirov di sedsala 20’an 
de di cîhanê de zanyarê yekemîn 
hatibû hilbijartin. Ji sala 2017an 
serokê hurmetlî yê Kongrêya 
Komeleyên Kurdên Sovêta berê ye. 
Nadirov dostanîyeke germ di gel 
serokkomarê berê yê Qazaxistanê 


syalîst’ (1967), ‘Xelata Dewletê ya 
Qazaxistanê ya Komarên Sovyeta 
Sosyalîst’(1980), ‘Xelata Kedkarê 
Emekdar a Qazaxistana Komarên 
Sovyeta Sosyalîst’ (1982), ‘Xelata 
Kaşifê Yekitiya Komarên Sovy- 
eta Sosyalîst’ (1985), ‘Petrolkarê 
Fexrî yê Yekitiya Komarên Sovy- 
eta Sosyalîst’ (1991), ‘Endezyarê 
Muhteşem yê Sedsala 20’an’ 
(2000) ‘Endezyarê Fexrî yê Qa- 


zaxistanê’ (2001) Nadir Nadirov 
di sala 1981’ê de layiqî ‘Medala 
Kedê ya Ala Sor’ a Sovyetê; di sala 
1999’an de layiqî medala ‘Hurmet- 
li’ a Qazaxistanê û di sala 2006’an 
de jî layiqî mêdala ‘Dostanîyê 
hatiye dîtin. 

Di sala 2003’yan de li Fransayê, 
ji hêla Yekitîya Piştgirîkirina 
Senaya Navneteweyî ve, ji bo 
keda wî ya pêşdebirina senayiyê bi 
‘Mêdala Zêrîn’ hatiye xelatkirin. 
Heman dezgeh di sala 2004’an de 
tevî “Mêdala Napolêon”, nas- 
navê “Merşalê Zanyariyê” jî daye 
Nadirov ji bilî van xelatan Nadirov 
xwediyê bi dehan xelatên dewletî 
û navdewletî ye.Eger em hemû ked 
û xebatên wî, xelat û berhemên wî 
we re bejin, bawer bikin çend saet 
jî têrê nedikir. Nadirê Kerem Nad- 
irov zewicîye, 3 kur û 10 nebîyên 
wî hene. Vê demê di gel malbeta 
xwe li bajarê Almatayê yê komara 
Qazaxistanê de dijî. 

Çavkanî: Radyoya Riataza 


Li îtaliyayê derhînerekî kurd, baştirîn xelata dêkyomêntî bi dest xist 

B erhema derhînerekî Kurd, xelata baştirîn dêkyomênta kurt di beşa navdewletî a festîvala Lukaniya a îtaliyayê 
bi dest xist. 

Li gora raporên belavbûyî, berhema dêkyomêntî a bi navê “Li tenêşta min” ji derhînan û nivîskariya Zaniyar Mi- 
hemedî Nikû xelata baştirîn dêkyomênta kurt a beşa navdewletî a festîvala Lukaniya a welatê îtaliyayê bi dest xist. 
Ev dêkyomênta 6 deqeyî, ji aliyê vî derhînerê kurd ve hatiye çêkirin.Herwiha vê dêkyomênta di demên derbazbûyî 
de jî, di festîval “CSFF” a Amerîkî de jî, xelat wergirtbû.Zaniyar Mihemedî Nîko di sala 1372'an li bajarê Bokanê 
hatiye dinê, û karnas û mamostayê werzişê ye. 

Navbirî di sala 1392'an, bi çêkirina kurte fîlmeke bi navê “Weke zindiyekê “ karê xwe bi awayekî pirofişinal dest 
pê kiriye, û piştî vê dêkyomênta “ Li tenişta min “ kurte fîlmeke din a bi navê “ Bîreweriyên min ên biherî “ (Xati- 
ratê Giliyê Men) çêkiribû. 

Zimanê Kurdî X Tiştonek 


Van pirsan bi xwe bibersivîne: 


Li welatê te rewşa siyasî çawa ye? 


Tu ji rewşa li welatê xwe dilxweş î? Çima “erê”, çima “na“ binivîse: 


dilxweşkirin - li ber yekê, li ber yekî xweşkirin 

Dewran û Baran hevalên hev ên zanîngehê ne. Li qehwexaneya zanîngehê rûniştine 
û li ser rewşa hev diaxivin: 

Dewran: Kekê Baran tu dawiya vê hefteyê çi dikî? 

Baran: Min soz daye hevala xwe. Emê bi hev re derkevin, xwarinekê bixwin. 
Dewran: Xweziya min bi dilê te. Ew keçikeke gelekî xweşik e. 

Baran: Spas dikim. Bi rastî him xweşik û him jîr e. 

Dewran: Belê. Bextê te vekirî ye. Wekî yê min derî tev li xwe negirtine. 

Baran: Tu jî hinekî zimanê xwe xweş bike, wê li dora te jî bicivin. 

Dewran: Çawa? 

Baran: Divê tu zanibî bê dilê wan çawa tê xweşkirin. 

Êvara şemiyê: 

Baran: Tu bi xêrê hatiyî Dilcan! Tu îroj ji her roj xweşiktir bûyî. Her derê te diter- 
ise! 

Dilcan: Spas Baran. Ew xweşbêjiya te ye. Tu dizanî ku ez nizanim makyajê 
bikim. 

Baran: Ji te re pêwîstî bi makyajê tine ye. Xweşikbûna te ya xwezayî têrê dike 
u zede ye ji. 

Dilcan: Te dîsa dest pê kir. Tu dizanî ku ez ji dilxweşkirina zêde hez nakim. 

Baran: Na, bi serê min û te, ez ji dil dibêjim. 

Dilcan: De dev jê berde. Te ji xwe re kar dît? Te gotibû ezê havînê herim li der 
ve bixebitim û pê re zimên fêr bibim. 

Baran: Min ji çend welatan re nivîsandiye. Ez li hêviya hatina bersiva wan im. 
Gava bigihêje ber destê min, ezê te agahdar bikim. 

Dilcan: Tu mirovekî bi kêrî xwe tê yî. Tu dizanî çi, çawa bikî. 

Baran: Ne bi qasî te. Yê te, kar tê ber lingên te, yê min, ez li kar digerim. 

Dilcan: Dîsa jî tu bikêrhatî yî. 

Baran: Niha jî tu dilê min xweş dikî! Ka ez te bibim ku derê îşev ku em xwarineke 
xweş bi hev re bixwin? 

Dilcan: Em herin wê xwaringeha li ber avê. Li ber avê bêhna min derdikeve. 

Baran: Bi rastî di dilê min de jî ew der hebû. Min bêriya masiyan kiriye! 



- Sed Dînar te yên heyn bû 
kirîna sed pezî (mih, beran, 
berx). Her beranek bi 5 Dina- 
raye, her mihek bi 
Dînarekêye û her berxek bi 
Derhemekiye. Erê çawa dê 
kirî ku parê te têra te bikit û çi 
ji ber zêde û kêm nebinn û 

ji hemî toxma bikirî ? 

Bersiv: (* 19 beran/95 Dînar, 1 
mih/ 1 Dînar, 8 berx/ 4 Dînar) 

- Bi sed Dînara divê sed 
dewara (hesp, hêstir û ker) 
bikirî, 

bi mercekî her hespek bi 4 
Dînaraye, her hêstirek bi nîv 
Dînarêye û her kerek bi çareka 
Dînarêye. 

Metelokanên zaroka—Mahir 

Berwarî-2009 88 

Bersiv: (* 15 hesp/60 Dînar, 75 

hêstir/37.5 Dînar, 10 ker/ 2.5 

Dînar) 

- Êkî du sêv dane du kurr û du 
baba her êkî sêvek gehiştê ? 
Bersiv: (* kurr, bab û bapîr) 

- Aşvan bi xwe û jina xwe ra, 
karwanî bi xwe û xweşka 
xwe ra. Sê hinar danê her êkê/î 
hinrek giheştê. 

Bersiv: (* Jina aşvanî xûşka 
karwançî ye.) 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 





























/V 



♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


Navnîşana derveyî welatj 

Çend wêne ji meşa nerazîbûna xelkê Banê li dijî hêzên rejîmê 





































